stanford-oval/wikipedia huggingface dataset:
Alkutuotanto

Primaarisektori
(raaka-aineet)
Sekundaarisektori
(jalostus)
Tertiaarisektori
(palvelut)
Julkinen sektori
Yksityinen sektori
Yhteisötalous
Kolmas sektori
Alkutuotannossa luonnonvaroista valmistetaan perustuotteita ja materiaaleja edelleen jalostettavaksi. Monia tämän sektorin tuotteita käytetään raaka-aineena muilla teollisuudenaloilla. Alkutuotantoon luetaan taloustieteessä kaivostoiminta ja louhinta, kalastus sekä maa- ja metsätalous. Tilastonnissa kaivostoiminta lasketaan kuitenkin kuuluvaksi jalostuksen toimialaan.
Al-Hussein bin Alin ritarikunta

Ritarikunnan tunnuksia
Al-Hussein bin Alin ritarikunta (arab. وسام الحسين بن علي‎, Wisām al-Ḥusayn ibn ‘Alī) on jordanialainen ritarikunta, joka perustettiin vuonna 1949 kuningas Abdullah I:n käskystä vain kuukautta ennen tämän salamurhaa. Sitä jaetaan ulkomaalaisille valtionpäämiehille. Ritarikunnan suurmestarina toimii Jordanian kuningas.
Kunnianosoitusta jaetaan kahdessa luokassa:
ketju
suurristi
Abdulsalam Arif

| Abdulsalam Arif Aljumaily> عبد السلام محمد عارف الجميلي |
| --- | --- |
 Abdulsalam Arif 1960-luvulla.
Irakin 2. presidentti
 8. helmikuuta 1963 – 13. huhtikuuta 1966  
Pääministeri:  Ahmad Hasan al-Bakr Tahir Yahya Arif Abd ar-Razzaq Abdulrahman al-Bazzaz
Edeltäjä:  Muhammad Najib al-Ruba’i
Seuraaja:  Abdulrahman Arif
Henkilötiedot
Syntynyt: 21. maaliskuuta 1921 Bagdad, Irak
Kuollut: 13. huhtikuuta 1966 (45 vuotta) Irak
Arvonimi: eversti
Tiedot
 Nimikirjoitus
Abdulsalam Muhammad Arif (s. 1921, Bagdad – 13. huhtikuuta 1966, Bagdad) oli Irakin presidentti vuosina 1963–1966.
Abdulsalam Arif ja Abdulkarim Qasim.
Arif oli merkittävässä osassa vallankaappauksessa, joka syöksi Abdulkarim Qasimin vallasta. Aluksi hän tuki Baath-puoluetta, mutta vangitutti sen johtajat puolen vuoden kuluttua.[lähde? ]
Arif kuoli helikopterionnettomuudessa vuonna 1966, ja hänen isoveljensä nousi presidentiksi. Onnettomuuden syyksi ilmoitettiin ukkonen.
Aiheesta muualla

Kuvia tai muita tiedostoja aiheesta Abdulsalam Arif Wikimedia Commonsissa
Irakin presidentit
Muhammad Najib al-Ruba’i
Abdulsalam Arif
Abdulrahman Arif
Ahmad Hasan al-Bakr
Saddam Hussein
Ghazi al-Yawar
Jalal Talabani
Fuad Masum
Barham Salih
Abdul Latif Rashid
Alphonse Ducatillon

| Mitalit> Maa:   Belgia. Olympialaiset .Miesten köydenveto | Mitalit> Maa:   Belgia. Olympialaiset .Miesten köydenveto | Mitalit> Maa:   Belgia. Olympialaiset .Miesten köydenveto | Maa:   Belgia> .Miesten köydenveto |
| --- | --- | --- | --- |
|  Pronssia | Antwerpen 1920 | joukkuekilpailu |  |
Alphonse Ducatillon oli belgialainen köydenvetäjä. Hän kilpaili vuoden 1920 kesäolympialaisissa Antwerpenissä ja sai siellä joukkueineen pronssia.
Algerin maakunta

| Algerin maakunta |
| --- | --- |

 Maakunnan sijainti Algerian kartalla.
Valtio:  Algeria
Hallinto:  
 – hallinnollinen keskus:  Alger
Pinta-ala:  809,22 km²
Väkiluku (2020):  3 309 900
Algerin maakunta (arab. ولاية الجزائر‎, wilāyat al-Jazā’ir) eli wilaya on Algerian hallinnollinen alue, joka käsittää maan pääkaupungin Algerin lähialueineen. Maakunnan pinta-ala on 809,22 neliökilometriä. Asukasmääräksi arvioitiin 3 309 900 henkeä vuonna 2020.
Algerin maakunta rajoittuu idässä Boumerdesin, etelässä Blidan ja lännessä Tipazan maakuntiin sekä pohjoisessa Välimereen. Pinnanmuodostusta leimaa matala rannikkovyöhyke, Saheliksi kutsutut, enimmillään 470 metriä korkeat kukkulat sekä hedelmällinen Mitidjan tasanko. Ilmasto on välimerellinen ja leuto. Vuotuinen sademäärä on 616 millimetriä. Vuoden keskilämpötila on 18,2 astetta.
Maakunta jakautuu hallinnollisesti 14 piirikuntaan eli daïraan, joihin kuuluu 57 kuntaa. Piirikuntien keskukset ovat Bab El Oued, Baraki, Bir Mourad Raïs, Birtouta, Bouzareah, Chéraga, Dar El Beïda, Draria, El Harrach, Hussein Dey, Rouïba, Sidi Abdellah, Sidi M’Hamed ja Zéralda.
Aimo Lehikoinen

Aimo Oskari Lehikoinen (30. huhtikuuta 1923 Rääkkylä – 16. toukokuuta 2008) oli suomalainen opettaja ja nuortenkirjailija.
Lehikoisen vanhemmat olivat kansakoulunopettaja Iisakki Lehikoinen ja Hilda Kotilainen. Hän pääsi ylioppilaaksi Joensuun lyseosta 1945 ja valmistui kansakoulunopettajaksi 1948. Lehikoinen asui vuodesta 1961 Kuopiossa. Lehikoisen puolisot olivat Kirsti (o.s. Jokela) vuoteen 1990 ja Silja (o.s. Putkonen) vuodesta 1991.
Teoksia

Siursaaren kalamaja. Nuorten toivekirjasto 95. WSOY 1957
ADX Florence

ADX Florence
The United States Penitentiary Administrative Maximum Facility Florence, arkisemmalta nimeltä pelkkä ADX Florence, on Yhdysvaltain liittovaltion huipputurvallinen vankila. Liittovaltiolla on 114 vankilaa, mutta vain ADX Florence on supermax-turvallisuusluokiteltu. Se sijaitsee Florencessa Coloradon osavaltiossa State Highway 67 -tien varrella Florencen kaupungin lahjoitusmaalla. Vuonna 1994 palveluskäyttöön otettu ADX Florence rakennettiin erittäin vaaralliseksi luokiteltuja vankeja varten, ja vankila tunnetaankin erittäin tiukkojen turvatoimiensa takia lempinimellä ”Kalliovuorten Alcatraz”.
Vankilan perustamiseen vaikutti kaksi Marionin vankilassa Illinoisissa samana päivänä 22. lokakuuta 1983 tapahtunutta organisoitua hyökkäystä vartijoiden kimppuun. Tapahtumat synnyttivät keskustelun erittäin vaarallisten vankien soveltumisesta tavanomaisiin vankilaolosuhteisiin. ADX Florencen toiminta perustuu eristämiseen, sekä vankien keskinäisen että vankien ja vartijoiden kontaktien minimointiin. Suunnitteluvaiheessa puhuttiin käsitteestä "kauko-ohjattu vankila".
Vankila

ADX Florence sijaitsee Florencen kaupungin lähistöllä Coloradon osavaltiossa, ja sitä ympäröivät lukuisat vartiotornit ja 3,7 metrin korkuinen piikkilanka-aita. Vankila on jaettu kuuteen turvavyöhykkeeseen, jotka on suunniteltu siten, että yksi ainoa vanginvartija kykenee valvomaan samanaikaisesti useita eri vankisellejä. Vankilan turvatoimet ovat erittäin tiukat, ja niihin lukeutuu muiden muassa valvontakameroita, liiketunnistimia ja 1 400 kauko-ohjattua panssariovea.
ADX Florencessa on 490 vankiselliä ja noin 460 vankia, joihin lukeutuu muun muassa huumekauppiaita, uusnatseja, mafiosoja, sarjamurhaajia, terroristeja ja vakoojia. Vankilasta ei ole koskaan tehty onnistunutta pakoa tai edes pakoyritystä, mutta osa vanginvartijoista on ilmoittanut joutuneensa toisinaan vankien väkivaltaisen käytöksen kohteiksi: tilastojen mukaan vuonna 2006 vanginvartijoihin kohdistui yhteensä 38 tappoyritystä. Vankilassa on myös tapahtunut kolme tappoa, joissa pankkirosvo Joey Estrella, huumekauppias Frank Melendez ja murhaaja Manuel Torrez ovat joutuneet toisten vankien pahoinpitelemiksi ja tappamiksi.
Vankila > Olosuhteet

ADX Florencen vangit viettävät 23 tuntia vuorokaudesta pienessä (7 m2) ja täysin äänieristetyssä vankisellissä, jonka kaikki huonekalut on valmistettu betonista. Sellin suihku on varustettu ajastimella ja WC kytkeytyy pois käytöstä tukkiutuessaan, jotta vangit eivät voisi aiheuttaa vesivahinkoja selleihinsä. Sellissä on myös suojattu sähköinen tupakansytytin, radio ja pieni mustavalkoinen televisio, josta vangit voivat katsella koulutukseen ja uskontoon liittyviä televisio-ohjelmia. Tupakansytytin, radio ja televisio voidaan kuitenkin poistaa sellistä, mikäli vanki osoittaa väkivaltaista käyttäytymistä eikä noudata vankilan järjestyssääntöjä. Vankien päivittäinen ateria tarjoillaan sellin ovessa olevasta luukusta.
Vangit viettävät sellissä aikansa yksin. General population -osastolla vangit saavat ulkoilun aikana mahdollisuuden keskustella muiden vankien kanssa ulkoilualueella omissa häkeissä ollessaan. Tarkimmin vartioituja osastoja ovat D- ja H-osastot, joissa olevat vangit saavat erittäin harvoin tilaisuuden keskusteluun toisen vangin kanssa. Heidän puhelin-, kirje- sekä vierailuoikeuksiaan on rajoitettu. Myös sanomalehdet käyvät tarkan sensuurin läpi ja esimerkiksi SAM-luokiteltu (terrorismista tuomittu) vanki saa päivän lehden kuukauden myöhässä, ja tällöinkin osa uutisista on leikattu pois. Vangit saavat mahdollisuuden tunnin mittaiseen päivittäiseen ulkoiluun, mutta se on suoritettava yksin vanginvartijoiden valvomassa betonikammiossa. Viestintä ulkomaailmaan on kielletty, ja vangit näkevät toisiaan hyvin harvoin. Koska vangit viettävät aikansa eristettyinä ulkomaailmasta, ADX Florencen vankeihin kuuluva terroristi Eric Robert Rudolph on sanonut vankilan olojen aiheuttavan mielenterveysongelmia.
Tarkimmin vartioitu osasto on Z-osasto, johon on sijoitettu suurin osa terrorismista tuomittuja. Valvontakamera tarkkailee heitä sellissä jatkuvasti ympäri vuorokauden. Vankilassa on Z-osaston yhteyteen rakennettu osasto, joka tunnetaan nimellä Range 13. Osastolla on vain muutama selli, ja nykyisinmilloin? se on tyhjillään. Range 13 -osaston vangit eivät saa olla minkäänlaisessa yhteydessä muihin ihmisiin. Viimeisimmät osastolle sijoitetut vangit Thomas Silverstein ja Ramzi Yousef siirrettiin Z-osastolle. Youssef istui tuomiotaan alusta saakka Range 13 -osastolla, kun hänet tuomittiin kärsimään rangaistustaan "no human contact" (ei ihmiskontaktia) -statuksella.
Vankilan ainoa kuntoutumisohjelma on "step down program", jossa hyvämaineinen vanki saattaa saada kolmen vuoden aikana asteittain siirron niin kutsutulle general population -osastolle. Vankilasta ei ole mahdollista päästä suoraan vapaaksi, vaan ensin vankeja siirretään muihin vankiloihin perinteisempiin vankilaolosuhteisiin.
Agulhasinvirta

Merivirrat Intian valtameressä
Agulhasinvirta on kapea ja voimakas merivirta lounaisessa Intian valtameressä. Se virtaa Afrikan itärannikkoa pitkin kohti etelää kuljettaen mukanaan suuren määrän lämpöä ja suolaa. Agulhasinvirran lähteitä ovat Itämadagaskarinvirta ja Mosambikinvirta. Hyväntoivonniemen ja Kap Agulhasin kohdalla Afrikan eteläisimmässä kärjessä Agulhasinvirta kohtaa Länsituultenvirran ja sekoittuu sen kylmään veteen. Merivirta käyttäytyy oseaanisena konvergenssivyöhykkeenä.
Alphonse James Schladweiler

Alphonse James Schladweiler (18. heinäkuuta 1902 Milwaukee, Wisconsin – 3. huhtikuuta 1996) oli yhdysvaltalainen roomalaiskatolinen piispa. Hänet vihittiin papiksi Saint Paulin arkkihiippakuntaan 9. kesäkuuta 1929 ja nimitettiin New Ulmin hiippakunnan johtoon 28. marraskuuta 1957. Piispaksi vihkiminen seurasi 29. tammikuuta 1958. Pääkonsekraattorina toimi William Otterwell Brady, jota avustivat James Joseph Byrne ja Hilary Baumann Hacker. Schladweiler asetettiin virkaansa 30. tammikuuta.
Schladweiler osallistui Vatikaanin toiseen kirkolliskokoukseen. Hän jäi eläkkeelle 23. joulukuuta 1975.
Aimo Känkänen

Aimo Johannes Känkänen (24. toukokuuta 1922 Muolaa – 12. helmikuuta 2016 Lahti) oli suomalainen urkuri ja säveltäjä. Känkänen teki elämäntyöstään suurimman osan Lahdessa. Suuren suosion saanut vuosittainen musiikkitapahtuma Lahden Kansainvälinen Urkuviikko on Känkäsen perustama.
Lahden kaupunginhallitus myönsi hänelle vuonna 1990 Lahti-mitalin numero 26.
Aiheesta muualla

Aimo Känkäsen curriculum vitae (Arkistoitu – Internet Archive)
Aimo Känkäsen muistokirjoitus Helsingin Sanomissa
ADX (yhtye)

| ADX> Tiedot |
| --- | --- |
Tyylilaji:  thrash metal, speed metal
Kotipaikka:   Ranska, Pariisi
Laulukieli:  Ranska, Englanti
Aiheesta muualla
Kotisivut
Infobox OKNimi-testi OK: 
ADX on ranskalainen speed- ja thrash metal-yhtye Pariisista, joka on perustettu vuonna 1982. Yhtye hajosi vuonna 1992, mutta perustettiin uudelleen 2006. Yhtyeen laulukielenä toimii ranska. Sanoitukset kertovat pääsääntöisesti Ranskan vallankumouksesta ja ajasta ennen sitä. Bändin nimi tulee sanoista "Acier DouX", joka on metallurgiassa käytetty lyhenne.
Yhtye sai kahden demon jälkeen levytyssopimuksen Devil's Recordsista vuonna 1985, jolloin he julkaisivat debyyttialbuminsa Execution. Tämän jälkeen he siirtyivät Sydney Productionsin leipiin, jonka kautta julkaistiin kaksi albumia ja yksi livealbumi. Vuonna 1991 he saivat levytyssopimuksen Noise Recordsin kanssa, jolloin julkaistiin ensimmäinen englanniksi laulettu levy Weird Visions. Levyn vähäisen suosion takia yhtyeen levytyssopimus purettiin ja muutaman demon jälkeen he lopettivat toimintansa vuonna 1992.
Yhtye kuitenkin koottiin uudelleen kasaan vuonna 2006 pienen miehistönvaihdoksen jälkeen.
Diskografia > Demot

1984 - Demo
1987 - Promo tape 1
1990 - Promo tape 2
Diskografia > Studioalbumit

1985 - Exécution
1986 - La Terraur
1987 - Suprématie
1991 - Weird Visions
1998 - Résurrection (uudelleenjulkaisu albumista Exécution)
2008 - Division Blindée
2011 - Immortel
2014 - Ultimatum
2020 - Bestial
2021 - Étranges Visions
Diskografia > Livealbumit

1988 - Exécution publique
2001 - VIII Sentence
Diskografia > Kokoelmat

1998 - Exécution
1998 - In Memorium
2010 - Terraurs (uudelleenjulkaisu albumista Le Terraur)
Aiheesta muualla

Viralliset kotisivut
ADX Facebookissa
ADX Myspacessa
Ahveniston koulu

Ahveniston koulun liikuntarakennus (vasemmalla) ja päärakennus (oikealla)
Ahveniston koulu oli Hämeenlinnan Ahveniston kaupunginosassa, osoitteessa Turuntie 33, toiminut luokkien 7-9 yläkoulu. Koulu koostui kolmesta eri rakennuksesta.
Syyslukukauden 2016 alusta lähtien Ahveniston koulu ja Nummen koulu muodostivat uuden Nummen yhtenäiskoulun. Ahveniston koulusta tuli Nummen yhtenäiskoulun Ahveniston yksikkö, jossa esimerkiksi lukuvuonna 2017-2018 järjestettiin opetusta luokka-asteille 4-9. Vanha Nummen koulu purettiin vuonna 2015, ja vuosina 2016-2018 tilalle rakennettiin uudisrakennus. Elokuussa 2018 yhtenäiskoulu aloitti koulun uudessa Nummikeskuksessa, jolloin yläkoulu luopui sisäilmaongelmista kärsineistä Ahveniston koulurakennuksista.
Ahveniston koulun kentällä oli vuosina 2014-2018 Nummen väistökoulu, jossa opiskelivat Nummen koulun luokat 4-6.
Nykyään osia rakennusryhmästä on poistettu käytöstä sisäilmaongelmien vuoksi.
Historia

Poltinahon koulu, myöhemmin Ahveniston koulu, rakennettiin useassa vaiheessa vuosien 1959 ja 2007 välisenä aikana. Vuosina 1959-1963 rakennettiin koulun luokkatiloja ja liikuntasali. Vuonna 1968 valmistui lisärakennus, jossa oli uusia luokkatiloja. Uudet teknisen työn tilat valmistuivat vuonna 1986.
 Rakennusten suunnitelmat teki Hämeenlinnan silloinen kaupunginarkkitehti Olavi Sahlberg. Koulurakennuksia kunnostettiin useassa vaiheessa. Vuosina 2003-2007 tehdyssä peruskorjauksessa muun muassa kaksi vanhaa pitkänomaista rakennusta yhdistettiin uudisrakennuksella ja rakennettiin uusi kuvataiteen luokka. Uuteen rakennukseen tuli tilat koulun kirjastolle, ruokasalin laajennukselle ja juhlasalille näyttämöineen.
Vuonna 2020 rakennuksessa aloitti visuaalisten taiteiden koulu Aimo, ja myöhemmin samana vuonna sen ohelle rakennukseen tulivat Myllymäen koulun väistötilat.
Aiheesta muualla

Ahveniston koulu (facebook.com)
Alphonse Joseph Charles Dubois

Alphonse Joseph Charles Dubois vuonna 1914.
Alphonse Joseph Charles Dubois (1839 Aachen – 1920 Coxyde-sur-Mer) oli belgialainen luonnontieteilijä ja lintutieteilijä.
Dubois oli lääketieteen tohtori. 1869 hänet nimitettiin selkärankaisten osaston intendentiksi Brysselin kuninkaalliseen luonnonhistorialliseen museoon (Muséum royal d’histoire naturelle de Bruxelles).
Hänen isänsä oli Charles Frédéric Dubois (1804–1867), joka julkaisi teoksen Les Oiseaux de l’Europe.
Dubois julkaisi 1887–1894 teossarjan La Faune illustrée des Vertébrés de la Belgique ja 2-osaisen Synopsis avium (1899–1904).
Dubois nimesi linnuista kongonmetsäfrankoliinin (Pternistis nahani), nykyisin (Francolinus nahani).
Liinalampi

Liinalampi tai Liinalammi voi tarkoittaa seuraavia:
Liinalammi, lampi Hauholla
Liinalammi, lampi Janakkalassa
Liinalampi, lampi Hirvensalmen Kompassa
Liinalampi, lampi Hirvensalmen Pöyryssä
Liinalampi, lampi Ikaalisissa
Liinalampi, lampi Joutsassa
Liinalampi, lampi Jyväskylän Oravasaaressa
Liinalampi, lampi Kangasniemellä
Liinalampi, lampi Jyväskylän Tikkakoskella
Liinalampi, lampi Pihtiputaan Eteläkylässä
Liinalampi, lampi Pihtiputaan Herrasperällä.
| --- | --- |
: Tämä on täsmennyssivu, jolla luetellaan useita samannimisiä järviä.
Aleksanteri Kovalainen

Aleksanteri Kovalainen (s. 1978 Oulu) on suomalainen kirjailija. Hän varttui Kuhmossa ja asettui sittemmin Tampereelle. Hän julkaisi nimellä Heikki A. Kovalainen esikoisteoksensa Mädän elämän alkeet vuonna 2016. Tämän romaanin jälkeen häneltä ilmestyi rasismia ennakkoluuloisen kertojan kertomana tarkasteleva Kansallinen herätys.
Kovalainen on koulutustaustaltaan Tampereen yliopistosta vuonna 2010 väitellyt filosofian tohtori. Hän toimi avustajana Silvana Berkin suomentaman albanialaisen runouden Olipa kerran toivo -teoksen (2019) toimituksessa.
Aguri Shimizu

| Aguri Shimizu> 清水 亜久里 |
| --- | --- |

Henkilötiedot
Syntynyt: 9. maaliskuuta 1992 (ikä 32) Myōkō, Japani
Uran tiedot
Pituus:  172 cm
Seura:  Euglena Ski Club
Laji:  yhdistetty hiihto
Maailmancup
Kaudet:  2009–
Paras sijoitus:  22
Voitot:  0
Palkintokorokkeella:  0
 Tietolaatikko päivitetty 2. maaliskuuta 2016 
| Mitalit> Maa:  Japani.Miesten yhdistetty.Universiadit  | Mitalit> Maa:  Japani.Miesten yhdistetty.Universiadit  | Mitalit> Maa:  Japani.Miesten yhdistetty.Universiadit  | Maa:  Japani> Miesten yhdistetty. |
| --- | --- | --- | --- |
|  Kultaa | Erzurum 2011 | yhteislähtö |  |
|  Kultaa | Trentino 2013 | yhteislähtö |  |
|  Hopeaa | Štrbské Pleso 2015 | joukkuekilpailu |  |
|  Pronssia | Trentino 2013 | normaalimäen kilpailu |  |
|  Pronssia | Trentino 2013 | joukkuekilpailu |  |
Aguri Shimizu (jap. 清水 亜久里, Shimizu Aguri, s. 9. maaliskuuta 1992 Myōkō) on japanilainen yhdistetyn hiihtäjä. 172 senttimetriä pitkä ja 60 kilogrammaa painava Shimizu edustaa Euglena Ski Clubia.
Shimizu debytoi maailmancupissa tammikuussa 2009 Val di Fiemmen yhteislähtökilpailussa sijoittuen sijalle 50. Ensimmäiset pisteensä hän saavutti helmikuussa 2016 Val di Fiemmen suurmäen kilpailusta ollen 29:s. Hänen paras sijoituksensa maailmancupin osakilpailussa on 22. tila Val di Fiemmen suurmäen kilpailusta niin ikään helmikuulta 2016.
Shimizu on saavuttanut talviuniversiadeista kaksi kultaa yhteislähtökilpailuista vuosilta 2011 ja 2013, yhden joukkuehopean vuodelta 2015 ja pronssia normaalimäen kilpailusta ja joukkuekilpailusta vuodelta 2013.
Shimizun pikkuveli Reruhi Shimizu on mäkihypyn olympiamitalisti.
Alina Pogostkina

Alina Pogostkina vuonna 2013.
Alina Pogostkina (s. 18. marraskuuta 1983) on venäläissyntyinen saksalainen viulisti. Hän alkoi soittaa viulua nelivuotiaana isänsä johdolla ja pian alkoi antaa myös konsertteja. Perhe muutti vuonna 1992 Heidelbergiin, missä heidän piti alussa hankkia elantonsa katusoittajina.
Pogostkina on kilpaillut monissa kansainvälisissä viulukilpailuissa. Hän voitti vuonna 1997 ensimmäisen Louis Spohr -kilpailun ja 2005 Jean Sibelius -viulukilpailun Helsingissä.
Aiheesta muualla

Ylen Elävä arkisto: Alina Pogotskin, Prokofjevin viulukonsertto
.fo

.fo on Färsaarten Internet-maatunnus. Verkkotunnusten on perustuttava johonkin rekisteröityyn tavaramerkkiin. Tästä huolimatta rekisteröinti on mahdollinen kenelle tahansa, vaikkei rekisteröijä omistaisikaan kyseenomaista tavaramerkkiä. Tällaisten rekisteröintien yhteydessä omistajan on mahdollista suorittaa haltuunotto verkkotunnukselle 20 päivän kuluessa rekisteröinnistä. Rekisteröinnit tehdään suoraan toiselle tasolle. Tunnus otettiin käyttöön 1993.
Aiheesta muualla

IANA .fo whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Aleksanteri Koskenheimo

Aleksanteri Koskenheimo 1930-luvun alussa.
Aleksanteri Koskenheimo (aik. Aleksander Brandstaka, 11. syyskuuta 1876 Husupyöli, Vehkalahti – 18. helmikuuta 1933 Helsinki) oli suomalainen poliitikko ja maanviljelijä.
Koskenheimo valittiin kokoomuksen listoilta kansanedustajaksi 1930 Viipurin läänin läntisestä vaalipiiristä ja oli edustajana kuolemaansa asti vuoteen 1933. Hänen tilalleen tuli IKL:n Eino Tuomivaara. Koskenheimo toimi eduskunnassa kulkulaitos- ja puolustusvaliokunnan jäsenenä. Hän oli myös presidentin valitsijamiehenä 1925. Kunnallispolitiikassa Koskenheimo oli Vehkalahden kuntakokouksen ja kunnanvaltuuston puheenjohtajana.
Koskenheimo sai taloustirehtöörin arvonimen 1925. Hän viljeli maata Elimäellä vuosina 1904–1910, Iitissä 1910–1914 ja Vehkalahdella 1914–1933. Koskenheimo toimi Maataloustuottajien Kymenlaakson piirin varapuheenjohtajana ja Viipurin läänin tarkastuslautakunnan jäsenenä. Koskenheimo oli käynyt kansanopiston ja maamieskoulun. Hän oli myös stipendiaattina Tanskassa.
Koskenheimon isä oli knaappisukuinen Anton Brandstaka, Pukkilan isäntä, ja äiti knaappisukuinen Anna Maria Brandstaka. Koskenheimo solmi avioliiton Helmi Maria Kapiaisen kanssa vuonna 1904. Myös Koskenheimon vanhempi veli Juho Tulikoura oli kansanedustaja.